LidanRubinov/Halacha-QA huggingface dataset:
שאלה: מתי צריך לעשות נטילת ידים: על תשובתך! שאלה נוספת: באלו מקרים בכלל צריך לטול לשתוף ידים? הרשימה שמופיעה בש"ע, למשל, לא מכילה מקרים כמו החלפת טיטולים, או נגיע במקום זיעה וכו אז מה היא ה"רשימה השלמה" של כל המקרים הדורשים נטילת ידים? שוב מראש! השאלה נשאלה בהמשך לשאלה "מה מותר לעשות בלי נטילת ידים?"
תשובה: כפי שציינת השולחן ערוך  או"ח סימן ד סעיף יח  מונה את המקרים שבהם יש ליטול ידים. השו"ע עצמן מביא שם: "הנוגע בגופו בידו" והכוונה למקומות המלוכלכים מזיעה וכד' וזה כולל החלפת חיתולים שנוגע במקומות מלוכלכים של הילד. אולם מכיון שיש בזה רק בעיה של לכלוך מספיק לשטוף את הידים ואין צורך ליטול ידים לפי כללי נטילת ידים לסעודה וכד'. הוא הדין בנוגע בנעליו או חוכך בשערותיו. במקרים שיש צורך בנטילה לא בגלל הלכלוך אלא בגלל עניינים רוחניים של רוח רעה  חזרה מהלוויה, נטילת צפרניים  ראוי להקפיד וליטול ידים מכלי.
שאלה: מזוזה שנפלה על ידי מקל: לאור תשובות הרב באתר. אדם שטאטא במטטא והמקל נתקל במזוזה ונפלה וישר הוא החזיר, האם יברך?
תשובה: אם החזיר ללא טיפול בדבר אחר באמצע, אין צורך לברך.
שאלה: לטעום מהיין לאחר השבע ברכות: הוזמנתי לברך ברכה ראשונה על הגפן ואשר ברא לכבודו, ולא טעמתי. לאחר סיום שבע ברכות קרא לי מסדר הקידושין לטעום וברכתי שוב האם הייתי צריך לברך או לא? נכדי שיחיה בר מצווה ויושבים מעורב מה עליי לעשות בתור סבא? ובברכת התורה.
תשובה: בחופה מברכים פעמיים בורא פרי הגפן. הספרדים נוהגים שהמברך הגפן יטעם מהיין כדין כל ברכת הנהנין, ואתה ברכת ולא היית צריך לברך בשנית. היית צריך לעמוד בסמוך בלי להסיח הדעת ובסוף שבע הברכות לשתות. האשכנזים נוהגים שהחתן שותה ולא המברך (ויש בכך קושי כיצד מברכין ברכת הנהנין ולא טועמים ולכן יש השופכים על אצבעותיהם וטועמים אותם). בבר המצוה תשב בשולחן עם בני משפחתך.
שאלה: תרומת כבד מאדם חי: האם מותר לתרום כבד מאדם חי? ב מראש,
תשובה: ב"ה שלו-ם וברכה, מדובר בתרומת חלק מהכבד. יש לדון בכל מקרה עם רופא דתי שמומחה בנושא לוודא שאין סכנה לתורם. הרב חגי בר גיורא
שאלה: זמרת בקונצרט: האם לפי דברי הרב מותר ללכת לקונצרטים בהם מששתתפת גם זמרת (בהנחה שאראה אותה רק מרחוק ולא אתמקד בדמותה, בצירוף הטעמים שפורטו בשאלה הקודמת שלכאורה איסור קול באישה הוא משום הרהור וברי לי שאין שום חשש כזה)? השאלה נשאלה בהמשך לשאלה "היהדות ומוזיקה קלאסית - הילכו יחדיו?!"
תשובה: הזמרת נראית לכל הצופים לכן הדרך הראויה היא לשמוע אותה בקלטת.
שאלה: המשך לכיסוי ראש: על התשובה, בעלי לא מסכים בשום אופן לפאה ניסתפק בעזרת ה במיטפחות יפות! השאלה נשאלה בהמשך לשאלה אישית
תשובה: שתהיה לך הצלחה רבה, ואשמח לעזור עוד בכל מה שאוכל. הרב יצחק גרינבלט.
שאלה: יחוד עם בת דודה: האם מותר לבחור להיות בבית עם דלת נעולה כאשר רק הוא ובת דודתו נמצאים בבית?
תשובה: אסור.
שאלה: שימוש באות ד  במקום שמו של הקב"ה: אבי נפטר לפני כחודשיים, על מנת להנציחו עשינו בין היתר פרוכת לארון קודש שבו אבי התפלל. הכיתוב היה ברכת הכוהנים. במקום שם ה נכתבה האות ד. גיסי טוען שאין מקור לכך ולכן זאת טעות ואילו אחיי ואני טוענים שניתן להשתמש באות ד. אשמח אם תעזרו לנו בנושא, שבמידה ומדובר בטעות נתקן זאת בהקדם.
תשובה: תנוחומו מן השמים. פרוכת שהיא למטרות קדושה כותבים שם השם באות ה'. וטוב לתקן הפרוכת.
שאלה: ברכת שעשה לי נס במקום הזה: אבקש את תשובת הרב דוד חי הכהן. הבא"ח כותב בפרשת עקב, יב: שאם נתקע לאדם סכין בגופו אך לא הגיע לחללו, יברך שעשה נס במקום הזה בלי שם ומלכות. 1: מי שמחבל תקע לו סכין,וזה פגע לו ס"מ ליד ליבו יברך בשם ומלכות? 2: מי שהיה במחנות השמדה ועכשיו הגיע לשם, יברך בשם-ומלכות?
תשובה: 1. יברך בשם ומלכות, כיון שהמחבל רצה להרוג והוא ניצל בנס. 2. הוא הדין והם הדברים.
שאלה: לשנות תלוש שכר בשביל לקבל הנחה במעון: לצורך הנחה במעון לילד נדרש שהאמא תעבוד 24 שעות שבועיות ושכך יופיע בתלוש השכר. במקרה הזה המשרה של האם כללה 21 שעות ולכן יצא שבשני התלושים הראשונים היה חסר שלוש שעות (מדובר בהפסד של 2000 ש"ח). לאחר שהבננו את ההפסד שבדבר הגענו להסכם עם המנהל והרואה חשבון שמספר השעות השבועיות יגדל ל-24 ע"י זה שהיא תקבל פחות כסף לשעה אבל יהיו לה 24 שעות בתלוש, ובהנחה שהיא נוכחת במקום עוד שלוש שעות נוספות. בקשר לחודשיים הראשונים הם היו רוצים לשנות או להוציא תלוש חדש אך אין באפשרותם. השאלה האם אני יכול לשנות את מספר השעות בעצמי בתלושים הראשונים בידיעה שהיא אכן שהתה במקום העבודה עוד שלוש שעות נוספות ולשלוח אותם עם השינוי?
תשובה: אם הדבר אמתי ואין בו שקר - מותר.
שאלה: ילד ששבר חלון בבית הספר: ילד שפתח חלון בביה"ס וכנראה החלון לא היה מחובר טוב למקומו וכתוצאה מהפתיחה החלון נשבר (בגלל שהוא היה תקוע היה קשה לפתוח אותו), האם עליו לשלם על תיקון החלון?
תשובה: באופן כללי, ילד קטן מגיל 13 שנים שהזיק אינו חייב לשלם, כמבואר בשולחן ערוך חושן המשפט (סימן תכ"ד סעיף ח), ואף הוריו פטורים מתשלומי הנזק. ואין חיוב תשלומין על נזקים אלא לאדם גדול מגיל 13. אולם במקרה הנידון מצטרף כאן מרכיב נוסף: בית-הספר. והיינו שבמידה ובבית-הספר ישנם חוקים מסויימים לנזקים כעין אלו, אזי תלמידי בית-הספר ומשפחותיהם מחוייבים לאותם כללים. ועל-כן יש להיוועץ עם הנהלת המוסד בכדי למצות את הדין כראוי (ואז יובאו שאר הנתונים לדיון, כגון: צורת חיבור החלון וכו' שהוזכר בשאלה). הרב נריה אברהמי
שאלה: כיבוד הורים בענייני אוכל - המשך: לא הבנתי אם ראוי שגם אתן לאימי לאכול דברים מיוזמתי. בנוסף, הרב לא התייחס לחלק השני של שאלתי: אבי ומורי שליט"א שוקל הרבה מעל מה שצריך, וע"פ הרופאים הדבר מסכן אותו. אימי ואני ניסינו לדבר איתו כמה פעמים ולהפציר בו שישתדל שלא לאכול דברים משמינים, אך ללא הועיל, והוא מסרב לנקוט אילו שהם צעדים עמ"נ להרזות (לפעמים הוא מנסה להתחיל איזה תהליך, אבל מתייאש מיד). הסתפקתי אם המחייב בכיבוד הורים הוא רצון ההורה או טובתו של ההורה. ועל כן רציתי לשאול: א. האם מותר או צריך לפעול באופן פטרנליסטי ולא לקנות לבית מאכלים משמינים, וכן לא להגיש בארוחות דברים משמינים. ב. האם מותר או צריך להמרות את פיו של אבי ממש, כגון שאם הוא מבקש במפורש לקנות לו משהו משמין או להביא לו לשלחן, לא להביא לו. וכן האם מותר להחביא או לזרוק מאכלים כאלה. ג. האם מותר להמשיך להפציר בו על אף שהוא מבקש שנפסיק, ואומר שהדבר מצערו (בהנחה שהדבר מועיל, שבזה אני מסתפק מצד המציאות). השאלה נשאלה בהמשך לשאלה "כיבוד הורים בענייני אוכל"
תשובה: היוזמה מותרת אם הדבר נראה כנחוץ לה מאוד אינך יכול לחנך את אביך, לכן אין בררה אלא לתת לו את מבוקשו אך למזער עד כמה שאפשר את הנזקים.
שאלה: לברך על מים בתוך הסעודה: אבקש את תשובת הרב דוד חי הכהן. 1: הרב שמעון אגסי כותב בספרו זהב שבא לפני כמאה שנה, שאם התחיל בטעות לברך על מים בתוך הסעודה "ברוך אתה השם", אז יגמור את הברכה. האם למעשה כך נוהגים בני ספרד? 2: מי שהיה צמא קודם הסעודה והיה חפץ לשתות, רק שלא היו לו מים, ואח"כ הביאו לו מים בסעודה. היברך, שהרי לא באו מחמת הסעודה?
תשובה: 1. כיון שיש מחלוקת על ברכת המים בתוך הסעודה וכבר הזכיר את השם, יש לגמור כי אז לשיטה אחת בירך ברכה הגונה. ואם לא יגמור, הזכיר השם לבטלה לכל הדעות. 2. לכאורה כאן פשוט שיברך, שלא היה הצמאון מחמת הסעודה אלא מקודם.
שאלה: לברך על שתיה בסוף הסעודה: לכבוד הרב דוד חי הכהן מרן הרב קוק באורח-משפט סימן ט"ל כותב שעל קפה ששותים בסוף הסעודה מברכים שהכל כי כוונתו לעכל את המזון, אך אם מערבב זאת עם חלב אזי לא יברך כי זה זיין. מה מנהג הספרדים 1: בשתיית תה או קפה בסוף הסעודה? 2: בשתיית בירה שעשויה משעורים בסוף הסעודה?
תשובה: 1. אם שותים כוס מלאה המטרה להוריד את האוכל ולא מברכים, אם שותים ספלון קטן לטעם טוב מברכים. 2. אם זהו המשקה ששותים גם בתוך הסעודה לעזרת עיכול המזון לא מברכים, ואם שותים רק בסוף הסעודה לטעם טוב מברכים.
שאלה: לעלות לתורה עם טלית ללא תכלת: הרב כתב בשו"ת "דבר חברון" (או"ח סימן כ"ב) לגבי אדם המקפיד על פתיל תכלת העולה להיות שליח ציבור ואין בבית כנסת זה טלית עם תכלת, שעליו ללבוש טלית ללא תכלת משום כבוד ציבור אך לא יברך וכן ראוי שיכוון לא לצאת י"ח. האם הוא הדין גם לגבי עליה לתורה? (יש לציין שמדובר באדם שאין לו טלית אישית - אשכנזי רווק)
תשובה: כן, כי למרות שהוא מתעטף עתה בטלית הוא לא מתכוון לצאת בה ידי חובה, אלא לובשה רק משום כבוד ציבור.
שאלה: עגלת סופר - המשך: יוצא לי לראות ברחבי העיר עגלת סופר מס פעמים בשבוע, בדרך לגן, בדרך לעבודה, וכו. אפשר להתעסק עם זה באופן יומיומי כמעט. האם יש חובה הלכתית להחזיר, או מידת חסידות? השאלה נשאלה בהמשך לשאלה "להחזיר עגלת סופר"
תשובה: יש להודיע לסופר שנמצאת עגלה במקום הזה. להחזיר ממש זו מידת חסידות.
שאלה: נוסחה לחישוב כניסת שבת או מועד:, בהמשך לשאלות שלי: 1) האם יש נוסחה לחישוב שעת כניסת השבת או מועד במקום מסוים? 2) נניח האתר יושב על מחשב בסין ואני נכנס מקנדה, ובקנדה או לא נכנסה שבת אבל בסין כן, אני צריך להציג הודעת כניסת שבת? 3) האם בסין כבר יצאה השבת ובקנדה עדיין שבת ומישהו נכנס, האם אני צריך להציג לו הודעת שבת? השאלה נשאלה בהמשך לשאלה "אינטרנט כשר - בוני אתרי אינטרנט"
תשובה: וברכת ד' 1. אינני יודע. 2. לא. האדם ומקום המצאו הוא הקובע, היות המחשב בארץ שכבר שבת שם אין לה משמעות. 3. כנ"ל, הכל לפי המקום של האדם. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: סיר חשמלי לבישול חמין בשבת: אנו משפחה ספרדית. אנו משתמשים בסיר חשמלי את החמין אנו מבשלים על הגז לפני שבת ולאחר מכן מעבירים את התבשיל לסיר החשמלי שעובד כל השבת "במצב שבת". בשבת שאנו מוזגים אוכל לצלחות יש צורך להוציא את הסיר ממתקן הסיר ורק לאחר מכן למזוג לצלחות? לאחר שמזגנו לצלחות יש אפשרות לכסות את הסיר ולאכול ממנו יותר מאוחר?
תשובה: ראוי לכסות את המצבים השונים בסיר לתזכורת. הוצאת הסיר הפנימי לשולחן מותרת. ולהחזיר מותר רק כשמתקיימים דיני חזרה, מפני 'שמיחזי כמבשל' כאשר מחזיר למקום שאפשר לבשל ולכן נראה כמבשל, בשונה מפלטה. לספרדים מותר להוציא מסיר המבושל כל צורכו הנמצא על סיר חשמלי או פלטה (שיח, יח).
שאלה: יחוד כשהדלת לא נעולה: ומה הדין אם הדלת סגורה אך לא נעולה ואין לבחור אפשרות לא להיות באותו בית והיא לא מסכימה להשאיר את הדלת של הבית פתוחה? השאלה נשאלה בהמשך לשאלה "יחוד עם בת דודה"
תשובה: יש שהתירו. בהלכות יחוד ראוי להחמיר, ולהקל רק בשעת הדחק.
שאלה: ברכה ראשונה וסחיטה בשבת: רציתי לשאול כמה שאלות 1.ברכה ראשונה נוהגים לברך בישיבה או בעמידה או שלא משנה? 2.שאני שוטף ידיים בשבת אני מפחד לנגב את החלק העליון של היד מפני סחיטת השערות,האם עליי לחשוש?אשמח לעצה
תשובה: 1. לא משנה. 2. אין מה לחשוש.
שאלה: הבניין הרוחני שלי: אני כרגע בת שירות שנה ראשונה ואני מתלבטת מה לעשות שנה הבאה. אני רוצה להעמיק את הבניין הרוחני שלי וללמוד ממש יסודי את טעם המצוות, מוסר, הלכות וכדומה, לפחות דברים בסיסיים לדעת אותם באמת יסודי. חשוב לי שזה יהיה משהו עיקבי, שזה יהיה היסודות לבניין הרוחני שלי שאני אמשיך לבנות בהמשך חיי. ואני עדיין לא יודעת אם אני עושה שנה הבאה שירות או לא אז זה גם משנה. שמעתי שיש "תוכנית אלול"- מה זה בדיוק? מה לומדים שם? מה העלות של הדברים האלה? ואם אני משלבת שנת שירות ומדרשה? מה טווח המחירים? האם יש עוד אופציות שאני יכולה לעשות? מראש.
תשובה: ב"ה לך. קראתי את מכתבך ואני מאוד מבין את ההתלבטויות שלך. אין ספק שכדי להכיר את נושא המדרשות פשוט פשוט צריך לפנות ולברר. ישנו אתר אינטרנט בשם "סטנדר" שבו תוכלי לקבל פרטים על כל הדברים האלו, על מהי תכנית אלול, אילו מדרשות יש ועוד ועוד. את נושא העלות, לא תוכלי למצוא באתר שם, אלא פרטים איך לפנות למדרשה, ולכן צרי קשר עם מדרשה שיכולה להתאים לך, ודרכה תבררי את כל הפרטים האלו. הם יודעים את הכל, והם ישמחו לעזור לך. אל תהססי להתקשר ולברר, את עושה משהו מאוד טבעי והגיוני, ובשביל זה הן נמצאות שם, כדי לעזור לך. זו זכותך וזו חובתך, להתגבר על הבושה, ולשאול ולברר, עשי זאת ואל תתעכבי, שכמה שתעשי זאת יותר מהר, כך תרגישי יותר טוב עם עצמך ותהיי יותר רגועה לגבי העתיד שלך. אחר שיהיו לך יותר פרטים תוכלי שוב ליצור קשר ולהתייעץ, לקבל הכוונה ועזרה נוספת. בברכת הצלחה רבה, הרב יצחק גרינבלט.
שאלה: כל המבזה תלמיד חכם אין רפואה למכתו: רציתי לברר מה הכוונה במשפט הזה? האם אין רפואה למכתו בעולם הזה, זו הכוונה? אשמח לפירוט על עזרתכם!
תשובה: כאשר אדם עושה עבירה נאמר: ' נתתי לו יצר הרע נתתי לו תורה תבלין', התורה מגינה עליו. אולם כאשר אדם מבזה ת"ח, מבזה את התורה, התורה אינה עומדת להגנתו. ה' יצליח דרכך.
שאלה: הכשרת כלים מנירוסטה וידיות מעץ: איך מכשירים מצקות וכו שהוטרפו? הכלים מנירוסטה עם ידית מעץ או מפלסטיק.
תשובה: ב"ה שלו-ם וברכה, יש לנקותם ולפגום את החיבור בין המצקת לידית (בעזרת מסיר שומנים). אחר כך יש לטבלם במים רותחים ואחר כך במים קרים. הרב חגי בר גיורא
שאלה: תפילה במניין כשיש לחץ בזמן: לאור חשיבות חזרת הש"ץ בקבלה והעדיפות שהרמב"ם נותן לתפילה אחת בקול כשלא בטוח שהמתפללים יהיו מרוכזים בחזרת הש"ץ, 1.האם לא כדאי כשלחוצים בזמן להתפלל תפילה אחת בקול במקום חזרת הש"ץ מקוצרת עד אחרי קדושה? 2.ואם כן עדיף תפילה אחת בקול האם עונים אמן אחר כל ברכה וכן איך מתנהגים בברכת כהנים? ו השאלה נשאלה בהמשך לשאלה "סדר מנחה מקוצרת"
תשובה: יש מיהודי תימן הנוהגים כך. הם מלווים את החזן בלחש ואינם עונים אמן.
שאלה: אכילת חגבים לבני אשכנז: לכבוד מו"ר שליט"א, האם ניתן לסמוך על המסורת של התימנים והמרוקים לגבי אכילת חגבים? מעניין לעניין באותו העניין, לגבי בהמות ושאר חיות, האם מספיק סימיני כשרות (לדוג מפריש פרסה וכו ) או צריך גם מסורת? אם הרב יוכל לבאר ממש טיפה עם מראה מקומות. ב וברכת
תשובה: האשכנזים אינם סומכים על מסורת זו. כמו"כ, היתה מחלוקת בין הפוסקים האם די בסימני הטהרה או שדרושה גם מסורת ברורה, בה היה מעורב החזון אי"ש. החזון אי"ש סבר שדרושה מסורת ברורה על מנת להתיר את האכילה. בשורות טובות.
שאלה: ויסקי שנוצר בחביות של גויים: לכבוד מו"ר שליט"א, האם מותר לשתות ויסקי הנוצר בחביות שהיו בהם סתם יינם? ובברכת
תשובה: אסור לשתות ויסקי הנוצר באופן זה. בשורות טובות
שאלה: האם הרמב"ם גרם להתבוללות: לרב, אתמול היה כ' בטבת יום פטירת הרמב"ם, ומישהו אמר בבית הכנסת על גדולתו של הרמב"ם, אך קרא בספר שהרמב"ם גרם להתבוללות בגלל קרבתו להשכלה כללית.
תשובה: דברים אלו לא מחוברים למציאות וכבר עסקו בהם בדורות לאחר הרמב"ם, וקשה להאמין שבדורנו מאן דהוא יאמר דברים כאלה על הרמב"ם. עם ישראל באהבתו אליו אמר: "ממשה עד משה לא קם כמשה". הרמב"ם מעבר היותו פוסק ראשון במעלה בכל הזמנים, עסק בהעצמת האמונה וזיקוקה מדעות מחוץ לבית ישראל. ובהכירו את חוכמת העמים ואף העריכם ידע לחלוק עליהם בכל זמן שלא התאימה לאמונתנו. כך חלק על אריסטו בנושא חידוש העולם, השגחה פרטית, נבואה (ראה מאמרי הראיה עמ' 105 מו"נ ב,יג,לב. ג,יז). גם הרב מאיר מזוז שליט"א יצא חוצץ נגד דברי הבלע שבספר ההוא, והביא את דברי הרב קוק והוסיף: ההשכלה הייתה עוד לפני הרמב"ם מתקופת רס"ג. ובודאי אינו אשם בשמד שהיה בדורות שלאחריו. מצער שהמחבר לא כתב על שירת ספרד ורק עסק בחרמות וגידופים. והוסיף: ר' חיים צאנז היה אומר: "ריבונו של עולם עזרני שאזכה לעבוד אותך כמו הרמב"ם".
שאלה: לטמא שמן תרומה: סליחה על בורותי בעניני טומאה וטהרה. כאשר אדם שהוא אב הטומאה ( נגע במת או היה באוהל עם מת) נוגע בפח של השמן או מרים אותו ( טומאת משא) אז הפח הוא נטמא בדין ראשון לטומאה והשמן בתוכו הוא שני לטומאה? אני לא יודע עם כולם מוגדרים היום אב הטומאה או ראשון לטומאה. אך ברור שיש הרבה אנשים שהם אב הטומאה לפ"ז שמן היום הוא ספק טמא ואם אנטי יודע שמי שהרים אותו הוא אב הטומאה לכאורה הוא ודאי טמא. השאלה נשאלה בהמשך לשאלה "קיבלתי שמן תרומה"
תשובה: וברכת ד' השמן יש לו חזקת טהרה, וכל זמן שלא נטמא איננו יוצא מידי חזקתו ואפילו שיש ספק שמא אב הטומאה (הנוגע במת או באוהל המת) נגע בכלי. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: איזהו מכובד? המכבד את הבריות, וההפך: קראתי בפרקי אבות את המשפט איזהו מכובד המכבד את הבריות. חשבתי לעצמי לומר ככה: הזולת הוא כמו ראי, לכן כתוב כל הפוסל במומו פוסל, שבד"כ איך שהשני רואה את חברו, ככה הוא. חשבתי לעצמי לומר, מי שרואה את השני כמכובד וגבוה, זאת אומרת, שהוא בעצמו מכובד וגבוה, וכך גם ההפך מי שמסתכל על השני כנמוך ושפל אז הוא בעצמו שפל שהנפש שלו בעצם אומרת לו תראה לאיזו רמה נמוכה ירדת, אתה מסתכל על כולם כנמוכים בגלל שאתה ירדת מאוד במדרגתך. האם יש משהו בזה? אשמח לשמוע את הסברכם הנפלא.
תשובה: הסבר יפה וטוב. וכן להיפך, הרוצה שיכבדוהו את עצמו הוא מכבד. בדרכו של ה', "כי מכבדי אכבד ובוזי יקלו", וקל וחומר לבני אדם.
שאלה: שימוש בסקוטש שנתלשים ממנו  שערות : לכבוד הרב שליט"א הרב כתב בתשובה שאסור לפתוח סקוטש שנתלשים ממנו שערות בקביעות. ברצוני לשאול הלא זהו פסיק רישא דלא ניחא ליה בדבר שאין בו איסור תורה, וגם הוא מקלקל ותולש כלאחר יד, ואין מי שמחמיר בכגון זה (כמבואר במשנ"ב שיד סקי"א, שלו סקכ"ב, ובשעה"צ שלז סק"י. וכן בחזו"א נב,טו). ובכלל מסופקני אם יש כאן מלאכה כלל, אף לא מדרבנן, שהרי זה דומה למנתק חוט או קורע עטיפה בדרך השחתה כדי להוציא אוכלים, שמותר לעשות כן ואינם מוגדרים כלל כמלאכה כמו שכתב בחזו"א (נא,יג נב,יז). בכבוד וב מראש השאלה נשאלה בהמשך לשאלה "שערות שנתלשות מהסקוץ בשבת"
תשובה: אתה מייחס לי הנחה מוטעית, שכאילו תלישת השערות היא מלאכה. לא אמרתי זאת, אלא דבר אחר: אם השערות נתלשות, סימן שיש כאן חיבור הדוק של חלקי הסקוץ' והפרדתם היא קריעה.
שאלה: סדר מנחה מקוצרת: האם לשיר בקדושה במנחה מקוצרת?
תשובה: אם ממהרים יש זמן לשיר? מנחה קצרה מותר רק בשעת הדחק, סמוך לשקיעה.
שאלה: מתי מברכים שעשה לי נס: לרב נבנצאל שליט"א שער-הציון בסימן ריח, ס"ק כו כותב בהחלטיות, שכדי לברך את ברכת "שעשה לי נס במקום הזה" צריך שההצלה תהיה בדרך לא טבעית. אך אם הסכנה היתה כלא מנהגו של עולם וההצלה היתה רגילה, על זה לא מברכים. וכותב שזה לא כחיי אדם. אך המ"ב ס"ק לב כותב בפשטות: אם נפל עליו אבן או שעבר עליו עגלה טעונה, שבדרך הטבע היה צריך למות והוא בכל זאת ניצול, יברך. וכותב שכ"כ החיי אדם. יש כאן סתירה בדברי המ"ב? כמובן שזה נפק"מ לניצולי תאונות דרכים שבטוח היו צריכים לההרג וניצלו וההצלה לא היתה שלא כדרך הטבע. מה דעת הרב?
תשובה: במקרים אלו יש לברך ברכת "הגומל", אך לא לברך ברכת "שעשה לי נס". בשורות טובות
שאלה: שמיעת מוזיקה בימינו: שמעתי שאסור לשמוע מוזיקה ולנגן עד שבית המקדש יבנה.אבל מה שהיה פעם זה לא מה שהיום.פעם שמעו מוזיקה כדי לשמוח וכל פעם ששמעו מוזיקה היו יוצאים בריקודים ומחולות. היום שומעים מוזיקה בשביל להירגע,בשביל לשכוח צרות היום זה שונה מפעם מוזיקה קיבלה משמעות אחרת משל פעם.היום זה יותר בשביל להירגע.זה לא גורם לשמחה גדולה ולשכוח מבית המקדש. אני לא מדברת על אירועים ומעדונים אלה על שמיעת מוזיקה בבית.
תשובה: כיום נוהגים כולם להקל בשמיעת מוזיקה. מוזיקה נועדה לסייע ולא להזיק ולכן צריך להתרגל לשמוע מוזיקה שמרגיעה את האדם או משמחת אותו ומוסיפה לו כוחות לעבודת ה'. יש לשים לב שתוכן השירים ראוי וגם הזמר ואופי השירה מתאים. מועדונים וכד' אינו בילוי כשר ולא רק בגלל המוזיקה. חזקי ואמצי
שאלה: ברכת המפיל פירוש קצר: רציתי לדעת בברכת המפיל אומרים לקראת הסוף והאר עיני פן אישן המות רציתי לברר מה הפירוש של זה?
תשובה: האר עיני פן, חס ו לא אקום משנתי. האר עיני פן אישן  עד  המוות. שלא נדע,
שאלה: לימוד ביום חול והתרת נדר: אני לומד באניברסיטה כבר כמה שנים. עד ראש השנה (התשע"ג) הקפדתי לא ללמוד ביום שבת לימודי חול. השנה עקב לחץ גדול בלימודים אני כן הייתי רוצה להקל לעצמי וללמוד. האם עליי לבצע התרת נדרים או ניתן לנהוג בדרך הקלה ודיו? איני זוכר האם נהגתי כך כי חשבתי שזה אסור או שפשוט רציתי להחמיר. במידה ויש לעשות התרת נדרים האם התרת נדרים של ימי התשובה מועילה? ושבת
תשובה: הראשונים נחלקו בקריאה ספר שלא של קודש בשבת. ונהגו להקל בעת הצורך (מ"ב שז,סה). מספק תעשה התרת נדרים, אלא אם כן כוונת על זה בהתרת נדרים של ראש השנה.
שאלה: כיבוי האש מאוכל שעומד להישרף בשבת: לרב נבנצאל לפי פסקי המ"ב, אם בשבת מאכל התחיל להשרף ומישהו כיבה. האם נקרא מעשה שבת או שמא זה "רק" שמירה על המצב הקיים ולא יאסר בהנאה?
תשובה: מעשה זה הוא שמירה על מצבו הקיים של המאכל ולכן אינו נאסר בהנאה. בשורות טובות
שאלה: הבהרה - מעשר בשבת: הרב, התכוונתי שהוא מעשר טבל וודאי בבין השמשות, שזה שו"ע אוסר. וכאן, תוספות רי"ד מתיר גם את זה אם יפריש במוצ"ש? השאלה נשאלה בהמשך לשאלה "מעשר בשבת"
תשובה: וברכת ד' להלכה לא מקילים בטבל ודאי לאחר שקיעה, כפי שנפסק בשו"ע. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: זכויות יוצרים בספרי לימוד : ראיתי שנשאלה שאלה דומה, אך התשובה לא הייתה ברורה לגמרי. אני סטודנט, ונדרש ללמוד לפעמים מספרי לימוד, ספרים אלה נמצאים בספריית האוניברסיטה, אך לא תמיד זמינים לי, לפעמים בגלל שאיני באוניברסיטה, ולפעמים כי הושאלו ע"י אחרים או שאינם להשאלה. א. למיטב הבנתי מותר (גם לפי החוק במסגרת "שימוש הוגן") לצלם חלקים מהספר לצורך לימוד עצמי, האם יש הגדרה מסויימת לכמות שמותר לצלם? (לדוג : האם מותר לצלם מספר פרקים?). האם יש משקל כלשהו לעובדה שהספר קיים בספריית האוניברסיטה? ב. האם מותר להוריד מהאינטרנט עותק דיגיטלי (לא חוקי) של הספר שנמצא בספריית האוניברסיטה, כאשר אקרא אדפיס רק חלקים ממנו - האם זה שקול לצילום חלקים מהספר? (זה כמובן הרבה יותר נוח).
תשובה: אביא את לשון החוק: 19.א. שימוש הוגן ביצירה מותר למטרות כגון אלה: לימוד עצמי, מחקר, ביקורת, סקירה, דיווח עיתונאי, הבאת מובאות, או הוראה ובחינה על ידי מוסד חינוך. ב.לצורך בחינה של הוגנות השימוש ביצירה לעניין סעיף זה, יישקלו, בין השאר, כל אלה: ) 1( מטרת השימוש ואופיו  ) 2( אופי היצירה שבה נעשה השימוש  ) 3( היקף השימוש, מבחינה איכותית וכמותית, ביחס ליצירה בשלמותה  ) 4( השפעת השימוש על ערכה של היצירה ועל השוק. אין כאן הגדרה ברורה אך צריך לשקול בשכל ישר לגופו של ענין. צילום מספר פרקים מתוך ספר המכיל פרקים רבים נראה שמותר. אם זו כמות שבדרך כלל אדם היה קונה את הספר בגללה אין לצלם. אין משקל לכך שהספר קיים באוניברסיטה. במקרה שמותר לצלם מותר גם להוריד עותק דיגיטלי.
שאלה: שאלה ששאלנו מספר רבנים: בעלי שאל שאלה מספר רבנים עקב מחלוקת בינינו, וכל רב ענה תשובה אחרת. מה עושים במקרה כזה? האם ניתן שאנחנו נחליט מה לעשות לפי עצת אחד הרבנים? האם חייב ללכת לפי דעת הרב הראשון? והאם זה היה בעייתי מלכתחילה ללכת לכמה רבנים? או אם בכלל כדאי ללכת לרב נוסף שנחליט שיפסוק בעניין?
תשובה: אם מדובר על שאלה הלכתית ללכת לפי הרב הראשון. אם מדובר על עצה, להחליט ביחד ללכת לרב שאת דעתו שניכם תקבלו כפי מה שיאמר לכם.
שאלה: קריאת כ"ו פסוקים: מצאתי שיש מנהג ביום שישי לקרוא כ"ו פסוקים מהפרשה וזאת בנוסף לשנים מקרא ואחד תרגום. מהו המקור? כיצד נבחרו הפסוקים מהפרשות השונות? באיזה ספר ניתן למצוא את הפסוקים לכל פרשה? וישר כח
תשובה: סדר הפסוקים מובא בחוק לישראל, ראה שם. מוזכר בספר מחזיק ברכה לחיד"א.
שאלה: תפילת הירושלמי במוצאי שבת: קראתי שיש תפילה הנאמרת בסעודת מלווה מלכה והיא סגולה להצלחה ונקראת בשם תפילת הירושלמי. האם תוכלו להפנות אותי למקורותיה? האם יש אפשרות לשלוח לי את התפילה? מי חברה והיכן? ישר כח שבת ו ומבורך
תשובה: תפילה זו נמצאת בסידורים שונים ר הבדלה של מוצאי שבת. ומתחילה במילים: "אלקינו ואלקי אבותינו החל עלינו את הימים...". תפילה זו לא דווקא בסעודת מלווה מלכה אלא במוצאי שבת. מקור התפילה, ככל הנראה, הוא מהירושלמי ברכות (פרק ה, הלכה ב): "ר' ירמיה ר' זעירא בשם רבי חייא בר אשי צריך לומר: החל עלינו את הימים ששת ימי המעשה הבאים לקראתינו ל ר' אבא מוסיף: והשמיענו בהן ששון ושמחה. ר' חזקיה בשם ר' ירמיה: הביננו ולמדינו". כך כותב רבי אברהם בן נתן הירחי, שחי בתקופת בעלי התוספות, בספרו 'ספר המנהיג'. תפילה דומה מופיעה גם ר רב עמרם גאון, בסוף סדר מוצאי שבת.
שאלה: להניח תפילין בשביל לימוד תורה: האם מותר להניח תפילין לצורך למוד שנים מקרא ואחד תרגום ללא טלית? השאלה נשאלה בהמשך לשאלה "הנחת תפילין לצורך לימוד"
תשובה: בעיקרון, אם אתה שומר על עצמך ולא עושה דברים שלא ראויים לתפילין, מותר. אבל אם אתה לומד בבית כנסת או בבית מדרש, יש להתייעץ עם הרב במקום לימודיך או מגורייך האם אין חשש של יוהרא בכך שתניח תפילין שם. כמובן, שאם אתה מניח במיוחד לצורך הלימוד יש לברך לפני ההנחה.
שאלה: תכשיטי בנות מפלסטיק שנשארו אצלי: לפני כשנתיים שלוש הייתה אצלי מסיבת יומולדת. מצאתי בביתי אז מס תכשיטי בנות מפלסטיק (קשת, מחורזת), ואם אני זוכר נכון גם עגיל (לא יודע אם הוא אצלי). כיום אני בחור ישיבה ואין לי חפץ לנסות לתור אחרי בעלות החפצים, גם כי אני משתדל שלא ליצור קשר עם בנות וגם כי אלו חפצים שנראלי פעוטי ערך - גם לא זכור לי שמישהי חיפשה אותם אצלי אי פעם. מה דעת הרב, האם אני יכול פשוט להשליך אותם?
תשובה: מתוך שאלתך אי אפשר לדעת בבירור אם מדובר באבידה של קטנים (שבזמן שאיבדו את חפציהם היו קטנים) או של גדולים. ונתייחס לשתי האפשרויות: בהנחה שמדובר באבידה של גדולים (מעל גיל מצוות): ראשית יש להבין שאף שסביר מאוד להניח שהבעלים של החפצים האלו התייאשו מהם, על כל פנים בהלכות אבידה יש כלל וחילוק חשוב והוא שרק במקום שמצאת חפץ שיש להניח בבירור שהבעלים התייאשו ממנו בשעת המציאה, נחשב הדבר שהחפץ הגיע לידיך בהיתר ורק אז שייך לומר שאין חובה להשיב את האבידה ואתה רשאי לעשות בהם כבשלך, כפי שנפסק להלכה בשולחן ערוך חו"מ סימן ר"ס. אך אם החפץ הגיע לידיך לפני שהבעלים התייאשו ממנו, מצב זה מוגדר בהלכה בלשון של "באיסורא אתא לידיה" (באיסור הגיע לידו) והדין במקרה זה שיש להניח (לשמור) את החפצים ביד המוצא עד שיבוא אליהו הנביא (ע"פ חו"מ סימן רס"ז ט"ו). אך כל דין זה נאמר דווקא באם הכריז על האבידה, וכאן במקרה שלך לא הכרזת על האבידה, ולא עוד אלא שיש בידך אפשרות לברר למי שייכים החפצים ולהשיבם להם, ולכן מן הדין אתה חייב לנסות ולתור אחר מאבדי החפצים ולהשיבם להם. ואם לא נעים לך הדבר, מחמת הסיבות שהזכרת בשאלה, אעפ"כ זה לא פוטר אותך מהדבר ומה גם שאתה יכול להיעזר באחרים מתווכים לצורך הענין. ואם אתה מנסה למצוא ואתה לא מצליח אז עליך להניח את החפצים עד שיבוא אליהו. אך אם מדובר באבידת קטנים - יש לדעת שאם מדובר היה בקטנים שאיבדו את החפצים האלה בביתך, יש דעות שסוברות שאין כלל חיוב השבת אבידה לקטנים. (וכך סובר ראש הכולל שלנו הרב אברהם יצחק הלוי כלאב שליט"א). ואם באמת מדובר בשאלתך על אבידת קטנים, יש לומר שאין כלל חובת השבת אבידה של החפצים שאתה מדבר עליהם. אך גם פה מן הראוי (לא ברמה של חובה אלא ממידת חסידות) הוא שאם יש באפשרותך כן לברר למי שייכים הדברים, אזי כן כדאי לנסות להחזיר להם אותם, ואם לא נעים לך אתה יכול להיעזר באחרים לצורך הענין וכדלעיל. אך מעיקר הדין, ובמיוחד אם אין אתה יכול לברר למי להחזירם, אתה יכול להסתמך על כך שחפצים אלו של קטנים הם ואין חובת השבת אבידה. במקרה זה, לכאורה אתה יכול לעשות עם החפצים האלה כברצונך, אך גם פה המליץ הרב כלאב למעשה, שחבל להשליכם לפח אלא עדיף לשומרם במקום מסויים. הרב אברהם אחיה שוקרון
שאלה: השבת אבידה בלי להודיע: מצאתי לפני כמה שנים (לפני הבר מצווה) חפץ במקום ציבורי ולא הודעתי על כך. מה עלי לעשות?
תשובה: אם זה חפץ עם סימנים, יש להכריז עליו במקום שבו יש הכי הרבה סיכוי שהמאבד יראה זאת. לאחר מכן, אם לא נמצאו הבעלים, אם זהו חפץ שניתן לקנות כמותו בחנויות אזי ניתן לרשום את סכומו וכשיבוא איש לדורשו תתן לו את סכום הכסף. עד אז תוכל להשתמש בחפץ או לזורקו. אם זהו חפץ שאין לקנות כמותו, הרי שיש בו חיוב השבה. אם זה חפץ ללא סימנים ואדם עשוי להרגיש חסרונו נפילתו, הרי הוא שלך.